Informácia o využití nevyčerpaných finančných prostriedkov záväzku SR z  projektov Kohézneho fondu  v programovom období 2004-2006 pre projekt „Dodávka pitnej vody a odkanalizovanie Horných Kysúc“ 

Z Kohézneho fondu (KF) v programovom období 2004-2006 sú podporované veľké infraštruktúrne projekty zamerané na rozvoj dopravnej a environmentálnej infraštruktúry. MVRR SR plní v programovom období 2004 – 2006 funkciu Riadiaceho orgánu pre Kohézny fond (RO pre KF). Z KF sú spolufinancované aj projekty, pôvodne financované v rámci predvstupového programu ISPA.
Celková alokácia pre projekty spolufinancované z Kohézneho fondu je 765,5 mil. €. Oprávnenosť výdavkov pre projekty KF je do 31. 12. 2010, projekty budú následne monitorované na základe nariadenia Rady (ES) č. 1164/94 počas nasledujúcich 5 rokov.
Finančné prostriedky alokované pre projekty spolufinancované z Kohézneho fondu EÚ sú ku dňu 17. 05. 2010 vyčerpané na 98,12 % pre projekty ISPA/KF, čo predstavuje sumu 354,7 mil. €, pri projektoch KF je čerpanie finančných prostriedkov vo výške 396,3 mil. €, teda 97,85 % z celkovej alokácie pre projekty KF. 
V nadväznosti na záujem MŽP SR využiť úsporu zdrojov, ktorá vznikla nevyužitím finančných prostriedkov v zmysle Koncepcie systému finančného riadenia Kohézneho fondu, ktorý v kapitole 4.13 umožňuje pre sektor životného prostredia preplácať finančný príspevok do úrovne 100 % po prepočte výmenným kurzom na úrovni 38 SKK/EUR, a teda predstavuje možnú úsporu finančných prostriedkov štátneho rozpočtu alokovaných na jednotlivé projekty KF, z iných projektov KF na projekt KF: „Dodávka pitnej vody a odkanalizovanie Horných Kysúc“

Projekt KF: „Dodávka pitnej vody a odkanalizovanie Horných Kysúc“

Cieľom projektu je:
- zníženie zaťaženia životného prostredia hornokysuckého regiónu - znečistenia povrchových vodných útvarov (zlepšenie kvality vody v riekach Váh a Kysuca a následne kvality rieky Dunaj) a zlepšenie kvality podzemných vôd v regióne;
- súlad so smernicou: o komunálnych odpadových vodách (91/271/EEC) a o pitnej vode (98/83/EC);
- podpora ľudského zdravia a podpora ekonomického rozvoja územia – zvýšenie podielu napojenia obyvateľstva na zdroje pitnej vody, kanalizáciu a primerané čistenie odpadových vôd;
- zabezpečenie primeraného množstva pitnej vody v súlade s celoštátnymi normami a štandardami EÚ pre 55 000 obyvateľov a ostatných spotrebiteľov v dotknutej oblasti;
- napojenie ďalších 28 000 obyvateľov na kanalizačnú sieť a primerané čistenie odpadových vôd;

Dôležité body:
Vo fáze prípravy projektu v rámci tzv. štátnej expertízy na stavebný zámer verejnej práce „Zásobovanie vodou a odkanalizovanie regiónu Horné Kysuce“ bola v roku 2004 stanovená maximálna cena verejnej práce vo výške: 2 318 488 tis. Sk bez DPH (cenová úroveň rok 2003). 
Celkové rozpočtové náklady projektu v Žiadosti o poskytnutie pomoci z Kohézneho fondu (ďalej len KF) boli odhadované vo výške 2 315 866 000 SKK a oprávnené náklady pre určenie výšky grantu KF boli 2 255 068 500 SKK.
V žiadosti o poskytnutie pomoci z KF bol použitý výmenný kurz 41,50 SKK/EUR, čo po prepočte znamenalo celkové rozpočtové náklady projektu v Žiadosti o poskytnutie pomoci z Kohézneho fondu 55 804 000 EUR a oprávnené náklady pre určenie výšky grantu KF 54 339 000 EUR.
Požadovaná výška spolufinancovania s rozpočtu Európskych spoločenstiev (ďalej len ES) predstavovala 84,5 % oprávnených nákladov na realizáciu projektu. SR súhlasila so znížením príspevku z KF z 84,5 % na 80 % vzhľadom na podporu viacerých projektov. 
Počas realizácie boli zmenou Rozhodnutia EK v decembri 2006 oprávnené náklady navýšené na 57 444 337 EUR. Navýšenie celkových oprávnených nákladov bolo z prostriedkov, ktoré sa využili z realokácie finančných prostriedkov z projektov ISPA/KF (2002 SK 16 P PA 007 „Odborná pomoc pri príprave prioritných preventívnych opatrení v Slovenskej republike“, 2002 SK 16 P PA 008 „Odborná pomoc pre regionálne vodárenské spoločnosti“, 2003 SK 16 PPA 009 „Odborná pomoc pri príprave projektov Kohézneho fondu pre vodárenský sektor  SR“, 2003 SK 16 P PA 010      „Odborná pomoc pre Ministerstvo životného prostredia na vypracovanie a implementáciu investičných projektov životného prostredia“) a rezervy alokácie EK na SR – časť životné prostredie 
Začiatok prác bol plánovaný na január 2006 a ukončenie na december 2008.
Počas implementácie projektu nastali problémy v procese verejného obstarávania keďže ponukové ceny výrazne prevyšovali výšku oprávnených nákladov v zmysle Rozhodnutia EK. Hlavnými dôvodmi nárastu predpokladaných nákladov bol:
•	nárast cien vstupov (cena stavebného materiálu a  práce) oproti predpokladom v čase prípravy projektu,
•	nesprávne odhady týkajúce sa rozsahu a množstiev prác (spätná úprava iba nad ryhou podľa oprávnenosti EK) a požiadavky obcí v súvislosti s obnovením vozoviek, ktoré podmieňovali  udelenie rozkopávkových povolení. Správcovia komunikácií (príslušný orgán štátnej správy na úseku cestnej dopravy a pozemných komunikácií podľa zákona NR SR č. 534/2003 Z.z. o organizácii štátnej správy na úseku cestnej dopravy a pozemných komunikácií) vydali rozkopávkové povolenia (rozhodnutie - povolenie na zvláštne užívanie komunikácie podľa zákona č. 135/1961 Zb. o pozemných komunikáciách = cestný zákon), v ktorých žiadajú úpravy ciest, ktoré sú nad rámec rozsahov zazmluvnených v Zmluve o dielo so zhotoviteľom stavby - zrealizovanie požadovaných úprav ciest - cesty I. triedy v celom profile, cesty II. a III. triedy v polovičnom profile,
•	kurzové riziko započítané v nákladoch zhotoviteľov.
Proces verejného obstarávania (VO) na uskutočnenie stavebných prác bol 3-krát opakovaný (predložené ponuky v prvých dvoch verejných súťažiach vysoko prevyšovali pridelené finančné prostriedky), čím prišlo k časovému posunu o cca 1,5 roka oproti predpokladanému harmonogramu VO. Aj napriek týmto problémom stavebné práce začali v polovici septembra 2006, čo predstavovalo omeškanie o trištvrte roka oproti pôvodnému plánu.

Projekt KF: „Bratislava Protipovodňová ochrana“
Cieľom projektu je:
-	primeraná ochrana dotknutého obyvateľstva pred povodňami v záujmovom území;
-	predchádzanie vzniku ekonomických škôd v záujmovom území, vrátane hlavného mesta Bratislava a obcí na Žitnom ostrove;
-	predchádzanie vzniku environmentálnych škôd v záujmovom území, vrátane ochrany zdrojov pitnej vody a poľnohospodárskej pôdy pred kontamináciou.

Projekt KF: „Vranov - Pitná voda a kanalizácia v povodí rieky Tople“
Cieľom projektu je:
-	zabezpečiť súlad so smernicou 91/271/EEC o komunálnych odpadových    vodách a so smernicou o pitnej vode (98/83/EC);
-	zabezpečenie primeraného množstva pitnej vody v súlade s celoštátnymi normami  a štandardami EÚ pre nových 16904 obyvateľov a ostatných spotrebiteľov v dotknutej oblasti;
-	napojenie ďalších 13612 obyvateľov na kanalizačnú sieť, intenzifikácia ČOV Soľ a výstavba 3 nových ČOV vo Vranove, Bystrom a Hencovciach.

Projekt KF: „Prešov - Pitná voda a kanalizácia v povodí rieky Torysy“
Cieľom projektu je:
-	zabezpečiť súlad so smernicou o komunálnych odpadových    vodách a so smernicou o pitnej vode (98/83/EC);
-	zabezpečenie primeraného množstva pitnej vody v súlade s celoštátnymi normami  a štandardami EÚ pre ďalších 24 701 obyvateľov a ostatných spotrebiteľov v dotknutej oblasti;
-	napojenie ďalších 19 221 obyvateľov na kanalizačnú sieť a primerané čistenie odpadových vôd.

Projekt KF: „Zásobovanie vodou a kanalizácia oravského regiónu, etapa 1“
Cieľom projektu je:
-	dosiahnutie súladu so smernicou EK č. 91/271/EEC o čistení komunálnych odpadových vôd a súladu so smernicou o pitnej vode č. 98/83/EK; 
-	zabezpečenie primeraného množstva pitnej vody v súlade s celoštátnymi normami a s normami EÚ pre 4 882 obyvateľov a ostatných spotrebiteľov postihnutých nedostatkom pitnej vody;
-	napojenie ďalších 7 102 obyvateľov na kanalizačný systém a primerané čistenie komunálnych odpadových vôd;
-	zníženie znečistenia povrchových, vodných útvarov a podzemnej vody o 156 ton BSK5 , 31 ton N a 8 ton P ročne v porovnaní s rokom 2003.

Problém dofinancovania projektu „Dodávka pitnej vody a odkanalizovanie Horných Kysúc“:
Náklady projektu podľa uzavretých zmlúv predstavujú 92 786 001,59 EUR (2 795 271 083,91 SKK).
Podpísaná Zmluva o dielo na práce prevyšuje náklady Rozhodnutia EK po prepočte kurzom 38,00 SKK/EUR o 20 396 918,93 EUR. Aj po presune prostriedkov ušetrených na službách pri použití kurzu 38,00 SKK/EUR (69 418,50 EUR) je reálna potreba dofinancovania projektu vo výške 20 327 500,43 EUR.
Počas realizácie vznikol ďalší problém v súvislosti s dofinancovaním projektu - pri spätných úpravách ciest dôjde z titulu požiadaviek zo strany miest/obcí a majetkového správcu (SSC) k navýšeniu nákladov na spätné úpravy (správcovia komunikácií vydali rozkopávkové povolenia, v ktorých žiadajú úpravy ciest, ktoré sú nad rámec rozsahov zazmluvnených v Zmluve o dielo so zhotoviteľom stavby). Zrealizovaním požadovaných úprav ciest (cesty I. triedy v celom profile, cesty II. a III. triedy v polovičnom profile) správcovia komunikácií podmieňujú vydanie súhlasného stanoviska k užívaciemu povoleniu stavby, resp. vydaniu ďalších rozkopávkových povolení pre uloženie potrubí do telesa ciest. Toto KP označil za problémové a podľa jeho vyjadrenia nie je schopný dofinancovať tento rozdiel. Na základe rokovaní s majiteľmi a správcami ciest sa predpokladá nárast nákladov z dôvodu konečných úprav komunikácií cca  2 – 2,5 mil. EUR na celú stavbu. Presná suma bude známa po ukončení aj tých komunikácií, ktoré nie sú ukončené a sú v súčasnosti zapísane v súpise vád a nedorobkov.
Konečný prijímateľ (SEVAK, a.s.) dňa 21.09.2009 uzatvoril úverovú zmluvu na 13 mil. EUR. V prípade neschválenia dofinancovania zo zdrojov MŽP SR v objeme cca 7 mil. bude úverový limit v rámci úverovej zmluvy rozšírený z 13 mil. EUR  na 20 mil. EUR. Toto zvýšené úverové zaťaženie bude, podľa zástupcov SEVAK neúmerne zaťažovať spoločnosť a ohrozilo by realizáciu ďalších pripravovaných projektov, ktoré majú napomôcť splniť záväzok SR voči EÚ v oblasti odkanalizovania a čistenia odpadových vôd. MŽP SR má k dispozícii finančné analýzy vypracované pri príprave projektu. V pôvodných finančných analýzach sa počítalo s nižšími rozpočtovými nákladmi a s návratnosťou projektu (FRR/C) pri časovom horizonte 30 rokov 6,8%, zatiaľ čo v súčasnosti pri zachovaní doby výpočtu a predpokladov týkajúcich sa príjmov a spotreby v čase prípravy projektu (ktoré sú v súčasnosti nižšie ako uvedený predpoklad)  a náraste investičných nákladov projektu nie je možné návratnosť v projektovanom období 30 rokov zabezpečiť (FRR/C sa nedá vypočítať). V čase schvaľovania projektu sa uvažovalo s kontinuálnym nárastom tržieb z taríf tak, aby bola zabezpečená návratnosť projektu. Z uvedeného pohľadu sa javí uvedený projekt ako vysoko rizikový a ohrozujúci finančnú stabilitu SEVAK v dlhodobom horizonte, čo bude mať nepriaznivý vplyv na schopnosť SEVAK absorbovať ďalšie prostriedky so zdrojov ES a ohrozovať plnenie záväzkov SR v regióne pôsobnosti vodárenskej spoločnosti.

Dôvody na využitie úspor:
MŽP SR ako sprostredkovateľský orgán pod riadiacim orgánom pre Kohézny fond v SR v programovom období 2004-2006 navrhuje dofinancovanie projektu z ušetrených zdrojov na krytie kurzových rozdielov z rozpočtovej kapitoly MŽP SR z nasledovných dôvodov:
-	predmetný projekt je najväčší svojim rozsahom stavebných prác spolufinancovaných z Kohézneho fondu v sektore životného prostredia;
-	ide o projekt s najvyšším deficitom finančných prostriedkov;
-	vodárenská spoločnosť (SEVAK, a.s.) patrí medzi najmenšie vodárenské spoločnosti na Slovensku a vznikla rozdelením bývalej Severoslovenskej vodárenskej spoločnosti, a. s. po jej transformácii;
-	výmenný kurz na určenie výšky grantu KF pri podaní žiadosti o grant bol určený na           41,50 SKK/EUR, čo bol najvyšší kurz zo všetkých projektov Kohézneho fondu;
-	žiadosť o príspevok bola predkladaná na základe stavebného zámeru, t.j. bez podrobnejšieho stupňa rozpracovanosti projektovej dokumentácie a možného reálnejšieho určenia ceny diela;
-	výška maximálnej ceny verejnej práce v štátnej expertíze na projekt bola stanovená na základe CÚ (cenovej úrovne) 2003;
-	konečný prijímateľ znáša aj finančné zaťaženie z už zrealizovaného projektu ISPA/KF: „Intenzifikácia ČOV v Žiline a rozšírenie kanalizácie“ z nárokov správcov komunikácií na spätnú úpravu vozoviek;
-	konečný prijímateľ listami upozornil, že nie je schopný zabezpečiť z vlastných zdrojov čiastku, ktorá vznikla ako rozdiel ceny v podpísanej zmluve o dielo s víťazným uchádzačom na stavebné práce a na poskytovanie služieb a sumy oprávnených nákladov projektu, ktorá bola schválená Rozhodnutím Európskej komisie z 15. decembra 2006 a poskytnutie ďalšieho úveru na celý objem zvýšených nákladov by neúmerne zaťažilo spoločnosť a ohrozilo realizáciu ďalších pripravovaných projektov, ktoré majú napomôcť splniť záväzok SR voči EÚ v oblasti odkanalizovania a čistenia odpadových vôd. Z celkovej sumy, ktorú je potrebné zabezpečiť na dofinancovanie projektu odhadom cca 20,4 milióna EUR, sa konečnému prijímateľovi v čase finančnej krízy podarilo v septembri 2009 zabezpečiť formou úveru zdroje vo výške 13,0 mil. EUR;
-	finančná neschopnosť konečného prijímateľa ohrozuje ukončenie projektu a splnenie záväzkov SR voči ES vyplývajúce z Rozhodnutia EK č. K(2004)5612 z 22.12.2004, resp jeho zmeny č. K(2006)6943 z 15.12.2006 a z toho vyplývajúce požiadavky EK (a potenciálne korekcie výšky pomoci z ES);
-	sekundárna neschopnosť absorpcie pomoci ES v rámci spoločnosti SEVAK, a. s.; 
-	ukončením projektu sa vytvorí možnosť napojenia pre ďalších 28 000 obyvateľov na kanalizačnú sieť a 55 000 obyvateľov, resp. ostatných spotrebiteľov na vodovodnú sieť, čím sa zníži environmentálne zaťaženie regiónu splaškami a zlepší prístup ku kvalitnej pitnej vode pre občanov,
-	zníži sa potenciálne zaťaženie obyvateľov vyplývajúce z potreby vykrytia chýbajúcich zdrojov vo forme vodného a stočného,
-	vytvoria sa podmienky pre ďalší rozvoj regiónu a vznikne priestor pre rast zamestnanosti. 

Súčasný stav projektu k 30.04.2010:
Realizácia stavebných prác prebehla v súlade s časovým harmonogramom a je ukončená. Postupne boli ukončené preberacie a odovzdávacie konania a začala plynúť lehota na odstránenie vád. Zhotoviteľ začal vykonávať práce na odstraňovaní zistených nedostatkov a nedorobkov.
Obvodný úrad životného prostredia vydal Rozhodnutie na skúšobnú prevádzku na ČOV Čadca a ČOV Turzovka. 
Na jednotlivých stavebných objektoch sa vo vzťahu k fyzickým indikátorom podľa REK zrealizovalo 105,13 % rozsahu verejného vodovodu, 91,47 % rozsahu verejnej kanalizácie,     161,87 % vodovodných prípojok  a 106,13 % kanalizačných prípojok.

Záver:
Vzhľadom na vyššie uvedené skutočnosti je MŽP SR oprávnené presunúť prostriedky vo výške rovnej alebo menšej ako je čiastka 8 112 436,00 EUR z projektov KF (programové obdobie     2004-2006), kde sú identifikované nevyužité alokované prostriedky. Použitie tejto čiastky bude podmienené presunom na financovanie na projekt „Dodávka pitnej vody a odkanalizovanie Horných Kysúc“. Výška presunutých financií bude podmienená nasledovnými faktormi:
1.	Prostriedky nie sú nevyhnutné na ukončenie projektu KF, z ktorého sa presúvajú a presahujú v súčasnosti zazmluvnené hodnoty až do výšky oprávnených nákladov stanovených po prepočte kurzom 38 SKK/EUR a zároveň,
2.	nie sú určené na dodatočné práce, bez ktorých by sa nenaplnili ciele projektu KF, z ktorého sa presúvajú tak, ako sú stanovené v Rozhodnutí EK k takémuto projektu,
3.	presunuté čiastky je možné použiť len na náklady, ktoré sú oprávnené na financovanie z KF a súčasne,
4.	je ich možné použiť len na činnosti, ktoré bezprostredne vedú k naplneniu cieľov projektu „Dodávka pitnej vody a odkanalizovanie Horných Kysúc“ alebo,
5.	je ich možné použiť len na činnosti, ktoré bezprostredne vedú k splneniu požiadaviek vyplývajúcich z Rozhodnutia EK k tomuto projektu.
Prostriedky, ktoré nie sú nevyhnutné na ukončenie projektu, sú rovné hodnote celkových oprávnených výdavkov (rozhodnutie EK)  po prepočte kurzom 38,00 SKK/EUR a spätnom prepočte do EUR konverzným kurzom po odpočítaní oprávnených nákladov na zmluvy na projekte. Náklady/výdavky oprávnené na zmluvy v rámci projektu sú vynaložené v súlade s Nariadením 16/2003 EC, Nariadením 1264/1999 EC, a vnútornými pravidlami SR a zároveň sú to náklady na zmluvy, alebo uzatvorené dodatky k zmluvám, ktoré bezprostredne vedú k naplneniu cieľov a indikátorov projektu a tým aj k splneniu záväzkov SR voči ES.
Výdavky/náklady v rámci akéhokoľvek projektu KF (obdobie 2004-2006), ktoré sú indikatívne určené na jednotlivé položky projektu je možné považovať za oprávnené, ak sú vynaložené priamo na splnenie cieľov projektu, alebo k splneniu cieľov projektu vedú formou zabezpečenia princípov správneho finančného riadenia a rešpektovania primeranej starostlivosti, alebo sú určené na publicitu projektu a aktivít ES. RO je oprávnené rozhodovať o oprávnenosti v zmysle vyššie uvedených pravidiel. Indikatívne prerozdelenie nákladov projektu na položky nemá vplyv na finálnu výšku oprávnených nákladov na preplatenie z jednotlivých položiek, a teda každý presun medzi nákladovými položkami v rámci Žiadosti o poskytnutie pomoci z KF znamená aj presun časti kurzových strát (kurzová strata je rozdiel medzi hodnotou položky * 38,00 SKK/EUR / 30,126 SKK/EUR a hodnotou položky v  Žiadosti o poskytnutie pomoci z KF). Takýmto presunom sa umožňuje:
1.	v rámci už existujúcich zmluvných záväzkov navýšiť, alebo znížiť financovanie jednotlivých položiek rozpočtu projektu maximálne však do výšky záväzku SR,
2.	prefinancovať navýšenie zmluvnej ceny v dôsledku dodatku, v rámci záväzku SR (ak je takéto navýšenie nevyhnutné na splnenie cieľov projektu a KP prejavil zámer prefinancovať to v rámci záväzku SR),
3.	znížiť kurzové straty na položke, na ktorú sa presúvajú takéto finančné prostriedky.

Každú rezervu kurzových strát, ktorá vzniká na jednotlivých položkách z dôvodu existencie nižšieho zmluvného záväzku v porovnaní so záväzkom SR, je RO oprávnený využiť na prefinancovanie záväzkov, tých položiek, kde je resp. v dôsledku navýšenia zmluvnej ceny bude zmluvný záväzok väčší ako záväzok SR.

Zároveň platí, že RO má za cieľ v čo najkratšej dobe prefinancovať celý možný záväzok SR, za podmienky, že výdavky budú zazmluvnené a oprávnené na financovanie z fondov EÚ. To znamená, že neuhradenú časť rozdielu medzi hodnotou zmluvy v EUR a hodnotou danej položky v REK, môže RO využiť na prefinancovanie takej položky, na ktorej je zmluvný záväzok väčší ako záväzok SR, v zmysle hore uvedených presunov.

Príloha č.1: Rozpočet PJ na rok 2010

Projekt	Program	xx	13xx	11xx	Spolu	Odhad vydavkov	Zostatok rozpoctu	13xx	11xx	
										
2004 SK 16 C PE 001	075010U	92 	948 170,53	19 969,00	968 139,53 	968 135,76 	3,77 	 	3,77 	
2004 SK 16 C PE 002	075010V	92 	414 280,33	341 685,00	755 965,33 	711 987,28 	43 978,05 	 	43 978,05 	
2004 SK 16 C PE 005	075010W	92 	732 368,08	906 193,13	1 638 561,21 	1 494 348,28 	144 212,93 	 	144 212,93 	
2004 SK 16 C PE 004	0750110	92 	 	417 659,87	417 659,87 	417 656,89 	2,98 	 	2,98 	
2004 SK 16 C PE 003	0750111	92 	1 219 163,89	1 847 971,00	3 067 134,89 	3 067 130,77 	4,12 	 	4,12 	
2004 SK 16 C PE 006	0750112	92 	369 862,84	 	369 862,84 	327 122,33 	42 740,51 	42 740,51 	 	
2004 SK 16 C PE 007	0750113	92 	293 498,84	1 109 621,00	1 403 119,84 	743 783,99 	659 335,85 	 	659 335,85 	
Sumar	-	EK	3 977 344,51	4 643 099,00	8 620 443,51	7 730 165,30	890 278,21	42 740,51	847 537,70	
										
2004 SK 16 C PE 001	075010U	91 	5 418 117,31	114 099,00	5 532 216,31 	5 532 204,31 	12,00 	 	12,00 	
2004 SK 16 C PE 002	075010V	91 	2 740 664,97	2 299 090,00	5 039 754,97 	4 746 581,78 	293 173,19 	 	293 173,19 	
2004 SK 16 C PE 005	075010W	91 	6 453 622,67	4 470 102,13	10 923 724,80 	9 962 321,88 	961 402,92 	 	961 402,92 	
2004 SK 16 C PE 004	0750110	91 	 	969 573,87	969 573,87 	969 560,69 	13,18 	 	13,18 	
2004 SK 16 C PE 003	0750111	91 	2 886 412,87	4 497 434,00	7 383 846,87 	7 383 833,36 	13,51 	 	13,51 	
2004 SK 16 C PE 006	0750112	91 	3 143 834,01	 	3 143 834,01 	2 780 539,69 	363 294,32 	363 294,32 	 	
2004 SK 16 C PE 007	0750113	91 	2 494 785,08	9 431 749,00	11 926 534,08 	6 322 163,97 	5 604 370,11 	 	5 604 370,11 	
Sumar	-	SR	23 137 436,91	21 782 048,00	44 919 484,91	37 697 205,68	7 222 279,23	363 294,32	6 858 984,91